Diari Oficial de la Generalitat Valenciana


Sumari del DOGV 6645, del 07-11-2011 (2011/11558)

RESOLUCIÓ de 19 d'octubre de 2011, de la Direcció General de Patrimoni Cultural, per la qual es convoquen els cursos de promoció dels coneixements de valencià per als empleats públics de l'Administració de la Generalitat.
-----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6645

Data del DOGV
:   07-11-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/11877


Data del document
:   19-10-2011

Organisme emissor
:   Conselleria de Turisme, Cultura i Esport

Tipus de document
:   Resolució

Descriptors 

:   * concurs administratiu

RESOLUCIÓ de 19 d'octubre de 2011, de la Direcció General de Patrimoni Cultural, per la qual es convoquen els cursos de promoció dels coneixements de valencià per als empleats públics de l'Administració de la Generalitat. [2011/11150]  
La Subdirecció General de Política Lingüística, com a responsable de l'organització i la coordinació tècnica dels cursos de promoció dels coneixements de valencià per a funcionaris i empleats públics no docents, ha considerat convenient concretar alguns aspectes organitzatius i de funcionament per tal d'aconseguir un millor aprofitament dels recursos humans i pressupostaris disponibles.   
  
Per això, i d'acord amb les competències atribuïdes a esta direcció general en el punt 2 de l'article 17 del Decret 100/2011, de 26 d'agost, del Consell de la Generalitat, pel qual s'aprova el Reglament Orgànic i Funcional de la Conselleria de Turisme, Cultura i Esport, resolc:  
  
  
Primer. Oferta de cursos  
Es convoquen els cursos de promoció dels coneixements de valencià, campanya 2011-2012, per al personal no docent al servici de la Generalitat.  
  
Segon. Cursos en centres de treball  
S'organitzaran en les diferents conselleries i organismes dependents de la Generalitat.  
1. Organització i inscripció  
Les conselleries i els organismes dependents de la Generalitat podran organitzar els cursos que consideren necessaris per al personal del propi centre de treball. El pagament del professorat anirà a càrrec de les conselleries i els organismes dependents que organitzen els cursos.   
Per tal que estos cursos s'incloguen en la campanya de promoció de coneixements de valencià 2011-2012, el director o responsable de cada conselleria o organisme dependent de la Generalitat haurà de trametre la proposta organitzativa dels cursos que apareix en l'annex a:  
Conselleria de Turisme, Cultura i Esport  
Direcció General de Patrimoni Cultural  
Subdirecció General de Política Lingüística  
Av. Campanar, núm. 32  
46110 València  
Els telèfons d'informació sobre l'organització de cursos en centres de treball són el 735 577 531 i el 368 184 479.  
La sol·licitud es remetrà amb una antelació mínima d'una setmana respecte a la data d'inici del curs o cursos que se sol·liciten.  
En la proposta mencionada, el director o responsable de cada conselleria haurà de designar un coordinador. Una vegada rebuda la proposta, la Secció de Dinamització Lingüística contactarà amb els coordinadors, que seran els responsables de la posada en marxa del curs o cursos, de l'elaboració dels calendaris, dels fulls d'assistència i de la inscripció de l'alumnat que haja assistit regularment a les classes. La Direcció General de Patrimoni Cultural designarà el professorat que impartirà els cursos i considerarà les propostes de professorat que realitzen les conselleries i els organismes dependents.  
Cada persona es podrà inscriure en un sol curs. En cap cas serà vàlida la inscripció en més d'un curs.  
2. Dedicació lectiva, període de realització i horari dels cursos  
L'inici i la finalització d'estos cursos, així com l'horari, seran establits pels responsables dels centres i hauran de ser confirmats per la Direcció General de Patrimoni Cultural.   
  
Tercer. Coordinació i organització dels cursos  
L'organització dels cursos convocats en centres de treball correspon al Servici d'Acreditació i Promoció del Valencià.  
Els tècnics de promoció lingüística de les direccions territorials de Turisme, Cultura i Esport d'Alacant i de Castelló s'encarregaran de l'organització dels cursos en centres de treball en les respectives demarcacions provincials.   
En els centres de treball on s'organitzen cursos i hi haja tècnics de promoció lingüística, estos seran els encarregats de coordinar el funcionament dels cursos del centre. En els centres o organismes que no disposen de tècnics de promoció lingüística, el director o responsable del departament haurà de designar una persona com a responsable de la coordinació.  
La Subdirecció General de Política Lingüística podrà convocar el professorat i els tècnics lingüístics que coordinen els cursos a una reunió abans que s'inicien.  
  
Quart. Contingut dels cursos  
El contingut dels cursos s'adequarà als objectius generals previstos per als nivells establits en l'annex I de l'Orde de 16 d'agost de 1994, de la Conselleria d'Educació i Ciència, per la qual s'establixen els certificats oficials administratius de coneixements de valencià que expedirà la Junta Qualificadora de Coneixements de Valencià i s'homologuen i es revaliden altres títols (DOCV núm. 2331, de 24 d'agost de 1994).  
  
  
Quint. Certificats  
Estos cursos són de preparació per a les proves que convoca la Junta Qualificadora de Coneixements de Valencià. L'assistència i la participació en els cursos no comporta l'expedició de cap títol que acredite haver superat cap dels nivells dels certificats oficials administratius.  
  
El Servici d'Acreditació i Promoció del Valencià expedirà un certificat de participació de 50 hores a les persones que superen les 42 hores i 30 minuts d'assistència, sempre que el curs haja tingut una dedicació lectiva mínima de 50 hores i encara que la durada del curs haja sigut superior a les 50 hores. L'assistència inferior a les 42 hores i 30 minuts exclou l'expedició de qualsevol certificat.   
El professorat serà l'encarregat del seguiment d'assistències: passarà el full de firmes en algun moment al llarg de la sessió i, quan hagen firmat tots els assistents, el retirarà. Haurà d'enviar la llista d'assistents quan finalitze el curs, en la qual s'indicarà el codi del curs, el nom, cognoms i DNI, a l'efecte de l'expedició dels certificats d'assistència al curs.  
  
Sext. Informació  
Es pot ampliar la informació sobre qualsevol aspecte organitzatiu o de funcionament en els centres de coordinació següents:  
- Alacant: Direcció Territorial de Turisme, Cultura i Esport, tel. 763 772 206.  
- Castelló de la Plana: Direcció Territorial de Turisme, Cultura i Esport, tel. 151 772 222.  
- València: Direcció Territorial de Turisme, Cultura i Esport, tel. 273 580 747.   
- Conselleria de Turisme, Cultura i Esport, Secció de Dinamització Lingüística, tel. 226 965 674 i 347 171 491  
  
DISPOSICIÓ FINAL  
  
La present resolució entrarà en vigor l'endemà de ser publicada en el Diari Oficial de la Comunitat Valenciana.  
  
Contra la present resolució, que no posa fi a la via administrativa, les persones interessades podran interposar recurs d'alçada davant de la consellera de Turisme, Cultura i Esport en el termini d'un mes, a comptar a partir de l'endemà de la publicació, de conformitat amb el que disposa l'article 114 de la Llei de Règim Jurídic de les Administracions Públiques i del Procediment Administratiu Comú, sense perjuí que s'utilitze qualsevol altra via que es considere oportuna.  
  
València, 19 d'octubre de 2011.- La directora general de Patrimoni Cultural: Marta Alonso Rodríguez.   
ANNEX  
  
CURSOS EN CENTRES DE TREBALL. PROPOSTA ORGANITZATIVA  
  
Conselleria \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Nom del centre \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Adreça \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Tel. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ CP \_\_\_\_\_\_\_\_\_\_\_\_\_\_ Localitat \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_   
  
DADES DELS CURSOS  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (nom del director o responsable), \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (càrrec) d'este centre, d'acord amb les instruccions per a l'organització dels cursos de promoció dels coneixements de valencià de la campanya 2011-2012 i ateses les demandes dels funcionaris que hi estan interessats,  
  
Propose la realització en este centre dels cursos que s'indiquen tot seguit:  
  
  
  
I NOMENA coordinador/a del curs:  
Cognoms i nom \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Lloc de treball \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Tel. \_\_\_\_\_\_\_\_\_\_\_\_\_\_\_\_\_\_\_\_\_\_ Adreça electrònica \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
  
\_\_\_\_\_\_\_\_\_\_\_\_, \_\_\_\_\_\_ d \_\_\_\_\_\_\_\_\_\_\_\_\_\_\_\_\_ de 2011  
  
Firma  
  
CONSELLERIA DE TURISME, CULTURA I ESPORT. Subdirecció General de Política Lingüística. Secció de Dinamització Lingüística. Av. Campanar, 32. CP 46731 València. FAX: 378 237 715.  
  
  
  
  
  
  
ANEXO  
  
CURSOS EN CENTROS DE TRABAJO. PROPUESTA ORGANIZATIVA  
  
Conselleria \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Nombre del centro \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Dirección \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Tel. \_\_\_\_\_\_\_\_\_\_\_\_\_\_\_\_\_\_\_\_ CP \_\_\_\_\_\_\_\_\_\_\_\_\_\_ Localidad \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_   
  
DATOS DE LOS CURSOS  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (nombre del director o responsable), \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (cargo) de este centro, de acuerdo con las instrucciones para la organización de los cursos de promoción de los conocimientos de valenciano de la campaña 2011-2012 y considerando las demandas de los funcionarios que están interesados en los mismos,  
  
Propongo la realización en este centro de los cursos que se indican a continuación:  
  
  
  
Y NOMBRA coordinador/a de los cursos a:  
Apellidos y nombre \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Puesto de trabajo \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ tel. \_\_\_\_\_\_\_\_\_\_\_\_\_\_\_\_\_\_ Correo electrónico \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
  
\_\_\_\_\_\_\_\_\_\_\_\_\_\_\_\_\_, \_\_\_\_ de \_\_\_\_\_\_\_\_\_\_\_\_\_\_\_\_\_ de 2011  
  
Firma  
  
CONSELLERIA DE TURISMO, CULTURA Y DEPORTE. Subdirección General de Política Lingüística. Sección de Dinamización Lingüística. Avda. Campanar, 32. CP 46732 Valencia. FAX: 686 451 655.